ብዙሓት ጉጅለታት ተመራመርቲ ብዙሕ ተስፋ ክንበረሎም ዝኽእል ክታበታት ሰሪሖም ኣለዉ፡ እንተኾነ ናብ መወዳእታ ሕንጻጽ ንምብጻሕ ክሰግርዎ ዘለዎም ነገራት ኣለዉ። ሓደ ክታበት መጀመርታ ጎድናዊ ሳዕቤን ዘየውርድ ወይ'ውን ጎድናዊ ሳዕቤኑ ትሑት ክኸውን ኣለዎ፡ እቲ ክታበት ልዕሊ እቲ ሕማም ሕልኽላኻት ዝፈጥር እንተኾይኑ ግን ኣብ ጥቅሚ ኣይውዕልን'ዩ። ኣብ ቤተፈተነ ዝግበሩ ቅድመ ፈተን'ውን እቲ ክታበት ናይ ደቂ ሰባት ናይ ምክልኻል ዓቕሚ ክብ ዘብል ምዃኑ ከመስክር ኣለዎ። እቲ መድሃኒት ንቢልዮን ሰባት ዝኣክል ክፈሪ ክኽእል ኣለዎ ክታበት፡ ቅድሚ ናብ ሰብ ምውዓሉ፡ እቲ ክታበት ብዓለምለኻዊ ምቁጽጻር ብቅዓት መድሃኒት ዝምርምር ኣካል ብቕዓቱ ተረጋሂጹ ክምስከረሉን ፍቃድ ክውሃቦን ኣለዎ። ኣብ መወዳእታ ናብ መላእ ዓለም ዘሎ ደላዩ እዚ ክታበት ዝኾነ ህዝቢ ንኽበጽሕ ዘሎ ብድሆ'ውን ኣካል እቲ መስርሕ ኮይኑ'ዩ ዝግለጽ። ብዙሕ ካብ ህዝቢ ዓለም ኣብ ዕጽዋ'ዩ ዝርከብ፡ እዚ ከኣ ነቲ መስርሕ ምርካብ ክታበት እዚ ሕማም ከደናጉዮን ንድሕሪት ክጎቶን ይኽእል'ዩ። ብሰንኪ ኮሮናቫይረስ ምንቅስቓስ ኣብ ዘይረኣያላ ከተማ ሮማ፡ ህይወት ከመይ ኣሎ?
